რიგის შავი ბალზამი
რიგის შავი ბალზამი ( ლატვ. Rīgas Melnais balzams ) — ტრადიციული ლატვიური ბალზამი, რომელიც ლატვიის ეროვნულ სასმელად ითვლება. ტრადიციის მიხედვით, ზუსტი რეცეპტი მხოლოდ ალკოჰოლის მთავარმა ოსტატმა და მისმა ორმა შეგირდმა იციან. რიგის შავი ბალზამი მსოფლიოში ერთ-ერთი ყველაზე ცნობილი ბრენდია. თავისი ისტორიის მანძილზე მიღებული აქვს 100-ზე მეტი ჯილდო სხვადასხვა საერთაშორისო გამოფენებზე. ყოველწლიურად 2 მილიონზე მეტი ბოთლი Riga Black Balsam იწარმოება და ექსპორტზე გადის 30 ქვეყანაში. არსებობს ბალზამის რამდენიმე ვარიაცია შავი მოცხარით, ალუბლით და კონიაკით.